《春旱》
宋代·苏辙

旧俸存无几，生齿日益多。
敝庐虽粗完，空廪无麦禾。
首种二顷田，奈此春旱何。
谁能持只鸡，一酹邢山阿。
饥寒谁相念，幸龙未见呵。
去年投虎头，叩门用干戈。
邂逅一尺雨，岂复阴阳和。
幽明初不隔，诚意岂在多。
恻然上通天，矧此一盘涡。
云兴雨随至，父老行且歌。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。